Doubleday (հրատարակչություն)

**Doubleday**-ն ամերիկյան հրատարակիչ ընկերություն է, որը հիմնադրվել է 1897 թվականին, որպես Doubleday & McClure Company և մինչև 1947 թվականը Միացյալ Նահանգների ամենամեծ հրատարակչական կազմակերպությունն էր։ Այն հիմնականում թողարկում էր ԱՄՆ-ի գրողների աշխատանքները և տարածում էր իր խանութներում։ 2009 թվականից, Doubleday-ը միացել է Knopf Publishing Group-ին և կազմել Knopf Doubleday Publishing Group-ը։

## Պատմություն
Ընկերությունը հիմնադրվել է 1879 թվականին, **Doubleday & McClure Company** անունով, Ֆրենկ Նելսոն Դաբլդեյի կողմից, ով բաժնետիրություն ուներ Սեմյուել ՄաքՔլարի ասմագրերի հրատարակչության հետ։ Իրենց առաջին բեսթելլերներից էր Ռեդյարդ Կիպլինգի «Օրվա աշխատանք» ժողովածուն։ Մյուս գրողները, ինչպիսիք Վիլյամ Սոմերսեթ Մոեմն է և Ժոզեֆ Կոնրադը, թողարկվել են ընկերության ավելի վաղ տարիներին։ Ավելի ուշ, Թեոդոր Ռուզվելտը դարձավ ընկերության փոխնախագահը։

1900 թվականին, ընկերության անվանումը փոխվեց *Doubleday, Page & Company*, երբ Ուոլթեր Հայնս Փեյջը միացավ որպես նոր բաժնետեր։ 1922 թվականին, հիմնադրի որդի Նելսոն Դաբլդեյը միացավ ընկերությանը։

1910 թվականին, Doubleday, Page, and Co.-ի գրասենյակը տեղափոխվեց Նյու Յորքի Գարդեն Սիթի, որն ընդգրկեց գնացքի կայարանը։ Doubleday ընկերությունը գնեց Ֆրանկլին պողոտայի արևմտյան մասի մեծ մասը և տեղի բնակիչների համար տներ կառուցվեցին Չորրորդ փողոցում։ 1916 թվականին, ընկերության համաստեղծողը և Գարդեն Սիթիի ղեկավար Ուոլթեր Հայնս Փեյջը դարձավ Միացյալ Նահանգներում Մեծ Բրիտանիայի դեսպանը։

1927 թվականին, Doubleday-ը միացավ George H. Doran Company-ին, ստեղծելով **Doubleday, Doran**-ը, անգլախոս աշխարհում ամենամեծ հրատարակչական բիզնեսը։ 1946 թվականին, ընկերությունն անվանափոխվեց *Doubleday and Company*-ի։ Նելսոն Դաբլդեյ կրտսերը նշանակվեց նախագահ, սակայն շարունակեց մնալ նաև ղեկավարման նախագահ՝ մինչև իր մահը՝ 1949 թվականի հունվարի 11-ը։ Դուգլաս Բելք-ը անցավ ղեկավարություն և նախագահի պաշտոնում մնաց 1946 թվականի 1963 թվականը։

1947 թվականից, Doubleday-ն ամենամեծ հրատարակչությունն էր ԱՄՆ-ում, որը տարեկան վաճառում էլ 30 միլիոն գիրք։

Դաբլդեյի փեսա Ջոն Թըրներ Սերջենթը, 1963-ից 1978 թվականները դարավ նախագահ և գլխավոր տնօրեն։ Նելսոն Դաբլդեյը նույն պաշտոններում նրան հաջորդեց 1978-ից 1985 թվականներին, իսկ Ջեյմս ՄաքԼաֆլինն էլ Դաբլդեյին, որից հետո Դաբլդեյը դարձավ ղեկավարման նախագահ։

1980 թվականին, ընկերությունը գնեց New York Mets բեյսբոլի թիմը։ Այն ջախջախելով Boston Red Sox-ին, հաղթեց 1986 թվականի աշխարհի խաղերում։

1986 թվականին, ֆիրման միջազգային հարաբերություններում դարձավ լիովին ինտեգրացված կազմակերպություն, որն անում էր առևտրական հրատարակում, մասսայական շուկայի համար փափուկ կազմով գրքերի թողարկում, գրքային ակումբներ և գրքի արտադրություն՝ հեռուստառադիոհեռարձակման և գովազդման ձեռնարկությունների հետ համատեղ։ Ընկերությունը գրասենյակներ ունի Լոնդոնում և Փարիզում, լիովին տնօրինված մասնաճյուղեր Կանադայում, Ավստրալիայում և Նոր Զելանդիայում և միացյալ ձեռնարկություններ Միացյա Թագավորությունում և Նիդերլանդներում։

Doubleday-ը հրատարակչական ընկերությունը 1986 թվականին վաճառեց Bertelsmann-ին և միացավ փոքրամասնության սեփականատեր Ֆրեդ Ուիլփոնին գնելու New York Mets-ը։ 1988 թվականին, ֆիրմայի մասերը դարձան Bantam Doubleday Dell Publishing-ի բաժնեմասերը, որն էլ իր հերթին համարվում է Random House-ի ենթաբաժինը։

2008 թվականի վերջին և 2009 թվականի սկզբին, Doubleday իմպրինտը միացավ Knopf Publishing Group-ին կազմեց Knopf Doubleday Publishing Group ընկերությունը։

## Նախագահներ
* Ֆրենկ Դաբլդեյ, հիմնադիր, 1897-1922
* Նելսոն Դաբլդեյ, 1922-1946
* Դուգլաս Բլեք, 1946-1963
* Ջոն Թըրներ Սերջենթ ավագ, 1963-1978
* Նելսոն Դաբլդեյ կրտսեր, 1978-1983 
* Ջեյմս Մակլաֆին, 1983-1986

## Նշանավոր խմբագիրներ
* Ժաքլին Քենեդի (թղթակից-խմբագիր 1978-1982), (ավագ խմբագիր 1982-1994)

## Նշանավոր գրողներ

* Անդրե Աղասի
* Ֆելիպե Ալֆաու
* Այզեկ Ասիմով
* Մարգարեթ Էթվուդ
* Ջոն Բարթ
* Ռեյ Բրեդբերի
* Դեն Բրաուն
* Բիլլ Բրայսոն
* Ջոն Բարդեթ
* Անտոնիա Սյուզեն Բայեթ
* Ստեֆեն Քարթեր
* Փեթ Քոնրոյ
* Դաֆնե դյու Մորիե
* Ջեյմս Էլռոյ
* Ռայմոն Ֆեիստ
* Գրաեմ Գիբսոն
* Ջոն Գրիշեմ
* Մարկ Հադոն
* Ալեքս Հալեյ
* Նոա Հոուլի
* Դոլորս Հիտչենս
* Մայք Ջեքսոն
* Կարլ Գուստավ Յունգ
* Միցիո Կակու
* Էլիսոն Լյուիս Քենեդի
* Սթիվեն Քինգ
* Ռեդյարդ Կիպլինգ
* Ջոն Կրակաուեր
* ջոնաթան Լեթեմ
* Ալիսթեր ՄաքԼին
* Փիթեր Մեյլ
* Հեննինգ Մենկել
* Հերման Մելվիլ
* Հարուկի Մուրակամի
* Վլադիմիր Նաբոկով
* Մայքլ Ա․ Օ'Դոնել
* Կիրբի Փեյջ
* Չակ Պալանիկ
* Վեռա Պավլովա
* Թերրի Փրաթչեթ
* Քրիստոֆեր Ռեիչ
* Էնն Ռայս
* Դևիդ Շիլդս
* Դևիդ Ալեն Սիբլի
* Ալեքսանդր ՄակՔոլ Սմիթ
* Բիլլ Ստրիքլենդ
* Փոլ Շոֆեր
* Ունա Լյուսի Սիլբեռադ
* Աննա Թայլեր
* Թոմ Վանդելբիլթ
* Իմանուիլ Վելիկովսկի
* Ժոզե Անտոնիո Վիլլարեալ
* Ժակլին Ուիլսոն
* Պելեմ Գրենվիլ Վուդհաուս
* Ուիլիամ Հոլինգսուորթ Ուայթ
* Հանյա Յանագիհարա

## Նշանավոր ծառայողներ
* Ուիլյամ Ֆոլքները, 1921 թվականին աշխատել է Doublday-ի Նյու Յորքյան գրախանութներից մեկում։

## Ծանոթագրություններ

## Արտաքին հղումներ
* Doubleday official site 
* Collection of Doubleday and Co. drafts, proofs, and other material re ''At Ease: Stories I Tell to Friends'', and ''The White House Years'' by Dwight D. Eisenhower, Dwight D. Eisenhower Presidential Library 

Կատեգորիա:Հրատարակչություններ